友鹤吟
友鹤仙 (Song)
苍波万里茫茫去，驾风鞭霆捲云路。玉堂金屋不归来，红尘向上青冥路。四海明月五湖风，飞冲直上凌虚空。随风不肯逐西东，犹夷犹夷春空中。流水一张琴，清波一壶酒。抚琴响花湾，花香侵坐右。春风饮啄眠花间，羊裘烟雨间仙凡。仙中不知凡世事，游鱼歌舞鸥鹭欢。机鸣籁动不自已，数声嘹唳一江水。江上年来风浪多，日午高人惊不起。